Talata 16 septambra 1969, iv lah 4011 nanakaiky ny trano hodiana rakoto vao malaindaim- pamindra eritreritra maro samihafa no nifanontona tao an- tsainy. Fieritreretana ny tokantrano tsizarizary ho vantanina , ny taona maro nalana tany am-ponja, ny vady aman- janaka manao sakafo ambany foitra, ny sakaiza sy ny namana manao ambany maso tsy hita ny fahavoazana; ny asa rehetra natao ka noheverina ho fanasoavana ny firenena, ny taona mihamandroso tsy mijanona fieritreretana izay mety ho fiafaran’ izao fiainana toa tsy hita lany izao. Nandroso ihany anefa fa tsy maintsy mody ary mbola ao ny vady aman- janaka. Tafiditra ny trano izy dia nipetraka avy hatrany teo amin’ ilay tolana, efa nihilangilan- pijoro. Somary nisento kely, toa niandry an-dravao vadiny fa ny zaitra teny an- tananany no voa mainka niondrehany. Nitsangana rakoto nony afaka kelikely, dia nanantona maika ny palitaony teo amin’ny seza no nitodika am- badiny izaho angamba no ratsy vintana indrindra amin’ny mpiara belona hoy izy, ary alaim- panahy aho hanozona ny andro nahaterahako. Alaim- panahy koa hanontany raha misy izany andriamanitra izany ahoana no nahatonga anao hiteny tafahoatra tahaka izany hoy ravao teny tafahoatra hoe? Hoy rakoto tsy hitanao angaha izao fahantrana tsy roa aman- tany mianjady amintsika izao no lazainao ho tafahoatra ny teniko rakoto o! Hoy ravao tamin’ny feo malefadefaka. Aoka tsy hamioifo, izaho mino fa ao ankoatran’ izao aizim-pito toa manarona antsika izao mbola misy ny masoandro mamiratra. Somary niasa dia kely rakoto vao nanatrika an- dravao indray. Ela no niandrasako izany masoandro mamirapiratra lazainao izany, hoy izy, nefa ny hitako dia izao fahatsiarovana ny andro mibaliaka fahiny no kanonta manozongozona ny fanantenako. Toa tsy takatra izany satria ianareo vehivavy dia zatra manatsotra resaka. Ny fikarakarana tokantrano sy ny ankizy no anjaranareo dia izay. Fa izahay lehilahy kosa dia mizaka ny latsan’ny vava mitanatana tsy mahita harapaka, ny fitolokon’ny menaky ny aina tsy manan- kitafiana. Nahoana dia toy izao no fizotry ny fiainana. Niverina nipetraka teo ambony seza rakoto, mbetika nanongotsongo saoka , mbetika nihaotraotra loha. 2- alarobia 17 septambra 1969, iv lah 4012 tsy afeniko anao ramatoa, hoy izy fa tena lasa mihitsy ny eritreritro momba izao fisian’ andriamanitra izao? Fa impiry no nifona tamin’ izay ratsy mety ho vita mba hamalany antsika amin’ny toera- mangitsoka misy antsika izao? Nefa tsy takatrao, tsy mitondra ny andraikitry ny loham- pianakaviana sy ny havesatry ny fahavoazana tahaka izao. Diso hevitra ianao rakoto, hoy ravao, nahoana no heverinao ho tsy tsapako izany? Ataonao fa tsy mangotika ny kibo nitoerana mahita ireto menaky ny aina tsy mba mianatra tahaka ny zana-bahoaka sy mijery azy zara raha mitafy. Nihaino fe nihaino anefa rakoto; fa mbola lasa dia lasa ny vinaniny. Na eo aza anefa izany rehetra izany, hoy ravao dia izaho mino fa nitsangana rakoto nanapaka ny tenin- dravao. Izany indrindra no tsy itovian’ny hevitsika hoy izy, ianao manatso- javatra amin’ny hoe izaho mino, izaho mino. Tsy mba tsaroanao ny faharetan’ izao fitsapana mahazo antsika mianakavy izao. Efa ela ary tena diso ela loatra , tsy misy olona maharitra ny fizahan- toetra maharitra tahaka izao, fa misy fetrany ny fizahan- toetra mety ho zaka. Ary izany no mahalasa ny eritreritro. Mahagaga ahy izay fomba fiteninao izay hoy ravao. Mahatsiaro ny teny notorianao indray indray mandeha aho raha vao afaka avy tany am- ponja ianao. Nirotsaka mihitsy ny ranomasoko nihaino anao nandahatra ny jehovah no mpiandry ahy, tsy hanan- java -mahory aho dia ho niova ve izany ka hanjary aloka avokoa izany nataonao, izay kely vitantsika tamin’ny fiangonana sy ny fianakaviana ary ny firenena? Tsy manaiky izany ny saiko sy ny foko rakoto o! -na manaiky na tsy manaiky ianao ravao dia izao fahoriantsaiko izao ny ahy no fantratro. Ary toa manjary fandatsana ny fampahatsiarovana ahy ny teny notoriako raha nivoaka avy tany am- ponja aho. Niato kely rakoto, fa toa nahatsiaro sempotra , vao nanohy ny teniny fa firy taona tokoa moa no niaretako tany am- ponja? Nijaliana fanahy sy nijaliana eritreritra, naminany ny tolona tsy maintsy nataonareo mba hahafahana miaina? Ary tsy tadidinao angaha, nefa ianao ihany no nitantara tamiko, fa na dia izay mba kely nananantsika , talohan’ny fahavoazana aza dia fongana nandritra ny valo taona nigadrako.